Ανάγκη δι εφικτότητα παροχής επιμόρφωσης Α΄ επιπέδου µε αμελητέο κόστος για 
όλους. 


(Άρθρο στο ε5ος.ρι 29-10-2018) 
Γιάννης Π. Πλατάρος Μαδηματικός 


Τακτικότατα πλέον τον τελευταίο καιρό γινόμαστε 
αποδέκτες παραπόνων εκπαιδευτικὠν που δεν έχουν 
επιµορφωθεί καθόλου στο Α᾿ επίπεδο και διακαώς 
επιθυμούν την επιµόρφωσή τους. Γνωρίζουμε ότι το ΙΤΥΕ 
«ΔΙΟΦΑΝΤΟΣ) έχει προγραμματίσει την προσεχή περίοδο 
πιστοποιήσεις και για το Α᾿ επίπεδο. Όχι όμως και 
επιµορφώσεις απὀ μηδενική βάση. Εν τω μεταξύ, έχει 
διέλθει δεκαετία απὀ την τελευταία παροχή της βασικής αυτής επιμόρφωσης που 
πλέον δεν υπάρχει ούτε ένας εκπαιδευτικός που να υποστηρίξει ότι µπορεί να είναι 
προαιρετική, όταν θεωρείται ήδη νομικώς ὡς προαπαιτούµενο προσὀν. 





Στο παρόν σηµείωµα θα προσπαθήσουμε να λύσουμε ένα πρόβλημα, ουσιαστικά να 
παρουσιάσουμε την θεωρητική του λύση, για το πὠς δηλαδή θα παρασχεθεί σε 
όλους αυτή η επιμόρφωση, µε την μέγιστη δυνατή εγκυρότητα, µε καθολικότητα και 
µε ελάχιστη δημοσιονομική επιβάρυνση. 


Την παρουσιάζουμε: 


ο ἢΗ διάρκειά της δεν θα είναι πλέον 50 ὦρες όπως παλιά, αλλά τουλάχιστον 78 
ὠρες, παρεχόμενες σε όλοτο Σχολικό έτος, εντός διδακτικού ωραρίου (8.00- 
14.00) µε ένα τρίωρο την εβδομάδα επί 26 εβδομάδες στο τέλος µια 
συγκεκριμένης ημέρας (λ.χ. Παρασκευή) όπου θα υπάρχει πρόβλεψη για 
απαλλαγή των ενδιαφερομένων από το ὠρολόγιο πρόγραµµα του Σχολείου 
τους. 

ο Η επιμόρφωση πρέπει να παρέχεται σε όλους και άρα θα υπάρχει πολιτική 
δέσµευση για την υποχρεωτική παροχή σε όλους , όπου στις πρώτες 
περιόδους θα είναι προαιρετικής συµµετοχής, αλλά µε την υποχρεωτική 
πρόβλεψη. Δεν ξέρω πὠς ακούγεται ή εκλαμβάνεται η «υποχρεωτικότητα», 
αλλά έχουµε πει ότι πρέπει να είναι εντός υποχρεωτικού διδακτικού 
ωραρίου, άρα δύναται να είναι απαιτητή η υποχρεωτικότητα και νομικά και 
ηθικά και -αν Θέλετε και συνδικαλιστικἀ. Ὑποχρεωτικότητα -χωρίς 
εισαγωγικά- θα υπάρξει αναγκαστικά στην πιστοποίηση που θα πρέπει να 
λειτουργήσει σε λίγες ακόµα περιόδους έως ότου καλυφθεί πλήρως ο 
πληθυσμός και έκτοτε θα καλύπτει µόνο νεοδιόριστους που δεν πρόλαβαν 
να επιμορφωθούν ως αναπληρωτές. 

ο Πάροχοιτης επιµόρφωσηςθα είναι κατ’ αρχήν οι Πληροφορικοίτου Σχολείου 
που έχουν πτυχίο ή µετ/κὀ τίτλο Πληροφορικής και δεν συμπληρώνουν 
ωράριο στο Σχολείο τους. Αυτοί πιστώνονται 3 διδακτικές ὧρες για το 
πρόγραµµα συν 1 διδακτική για εξ αποστάσεως παρακολούθηση των 
επιμορφούμενων (διόρθωση απλών εργασιών-ανατροφοδότηση) µέσω µιας 


βοηθητικής πλατφόρμας Μοοαἱθ που µπορεί εύκολα να δημιουργήσει το 
ΥΤΙΕ ΔΙΟΦΑΝΤΟΣ µέσω του υψηλής κατάρτισης προσωπικού του και της 
τεράστιας τεχνογνωσίας, που αντικειμενικά διαθέτει στο αντικείµενο. Οι 
Πληροφορικοί που θα πάρουν µέρος στο έργο λαμβάνουν και την σχετική 
βεβαίωση στην διδασκαλία ενηλίκων για τις 78 ώρες. 

ο Θα υπάρχει η λογική επιμόρφωσης όµορων Σχολείων, έτσι ώστε να έχει 
πραγματικά στοιχεία ενδοσχολικής επιμόρφωσης. 

ο Σε συνδυασμό µε ΤΠΕΊΙ που απευθύνεται σε µαθητές Γυμνασίου µπορεί να 
λειτουργήσει παράλληλα και ανεξάρτητα. 

ο Η σχεδίαση πρέπει να γίνει φέτος για του χρόνου. Το κόστος κατά Μ.Ο. είναι 
όσο ένας Αναπληρωτής πλήρους ωραρίου ανά νοµό όπου µπορεί να 
λειτουργούν 4-5 τµήµατα εκπαιδευτικών και των δύο βαθμίδων και για 4-5 
σχολικά έτη, έως ότου επιµορφωθεί όλος ο πληθυσμός. 


Ευελπιστὠ να υιοθετηθεί κάτι τέτοιο απὀ τον συνδικαλισµό µας, που δεν 
πρέπει να ξεχνά την επαγγελματική ανάπτυξη του κλάδου µας, ώστε να µπορέσει 
µετά να περάσει ομαλά στα Β1 και Β2 επίπεδα επιμόρφωσης όπου προαπαιτείται το 
Α΄ επίπεδο, πιστοποιημένο. Φέτος, δόθηκετο δικαίωµα να υποβάλλουν αιτήσεις για 
το Β1 και σε όσους δεν είχαν πιστοποιηθεί στο Α΄ επίπεδο, κατ’ εξαίρεσιν και µόνο 
για Φέτος λόγω κάποιων προβλημάτων διαχειριστικού επιπέδου. Υπάρχει ακόµα 
σοβαρός αριθµός συναδέλφων που δεν έχουν τις δεξιότητες Α΄ επιπέδου και πρέπει 
όλοι να ενταχθούν στην λογική της ουσιαστικής επιμόρφωσης ανεξαρτήτως 
επαγγελματικής ηλικίας. 


